cyanic-selkie/wikianc huggingface dataset:
Feliks Kulov
Bakgrunn
Han ble tatt opp i militsen som 18-åring og studerte deretter fra 1967 til 1971 ved det sovjetiske innenriksministeriets høyskole i Omsk. Etter eksamen arbeidet han som kriminalbetjent og etterhvert som leder av en avdeling for narkotikabekjempelse.
Politisk karriere
I 1987 ble han fungerende innenriksminister. Ved årsskiftet 1992/93 var han en kort periode visepresident, fra 1993 til 1997 guvernør for provinsen Tsjüi, 1997/98 minister for nasjonal sikkerhet, og 1998/99 overborgermester i Bisjkek.
Under kuppforsøket i Sovjetunionen i 1991 oppnådde han popularitet, spesielt i nord, og fikk tilnavnet «Folkets general».
Foran parlamentsvalget i februar 2000 var han med og dannet et nytt parti «Ar-Namys» som han ble leder for. Han stilte til valg, men ble ikke valgt. Kort etter valget ble han arrestert, siktet for korrupsjon. En militærdomstol dømt ham til syv års ubetinget fengsel. Under revolusjonen i 2005 ble han frikjent for alle anklagene og satt fri. Den nye statsministeren, Kurmanbek Bakijev, engasjerte ham som leder for den nasjonale sikkerhetstjenesten. Dette vervet sa han fra seg etter kort tid for å stille som kandidat til presidentvalget 10. juli 2005. I valgkampen inngikk han en allianse med Bakijev som skulle hindre at landet ble delt i en nordlig del og en sørlig del. Bakijev ble valgt, og Kulov ble utnevnt til statsminister.
Kulovs regjeringen gikk av 19. desember 2006, men Kulov fortsatte med et forretningsministerium. To ganger fikk han parlamentsflertallet mot seg, siste gang 25. januar 2007. 29. januar 2007 valgte parlamentet den forrige landbruks- og industriminister Azim Isabekov som ny statsminister.
Kulov så på nominasjonen av Isabekov som et brudd på avtalen mellom ham og president Bakijev. Deretter erklærte han Bakijev som motstander. I februar 2007 grunnla Kulov «Den forenede fronten for en anstendig fremtid i Kirgisistan» i et forsøk på å forene opposisjonen. I 2010 ble han innvalgt i parlamentet. Partiet Ar-Namys opplevde store interne stridigheter, og i 2011 ble Kulov avsatt som fraksjonsleder.
Papillon
Papillon (fransk for «sommerfugl» kan referere til:
Vitenskapsåret 1812
Vitenskapsåret 1812 er en oversikt over hendelser, prisvinnere, fødte og avdøde personer med tilknytning til vitenskap i 1812.
Liste over forkortelser brukt i luftfart
Det brukes også mange forkortelser i sertifikater, regelverk og i meldinger for luftfarten for forberedelse av flyging.
Listen er alfabetisk.
Johann Friedrich Blumenbach
Bakgrunn
Johan Friedrich Blumenbachs far var gymnasialprofessor Heinrich Blumenbach (1709–1787), og hans mor var Charlotte Eleonore Hedwig Buddeus (1727–1794), aom var en datter ac den gothaiske visekansler Karl Franz Buddeus. Han hadde to søsken: Charlotte Sophie Henriette (død 1802), gift med matematikeren Johann Heinrich Voigt, og Friedrich Wilhelm Carl Ernst (død 1806).
Fra 1769 studerte Johann Friedrich Blumenbach medisin ved universitetet i Jena og fra 1772 ved universitetet i Göttingen.
Karriere
I Göttingen tok han doktorgraden i 1775 med De generis humani varietate nativa («Om menneskehetens naturlige ulikheter») og fikk året etter en professorstilling i medisin. I nesten 60 år holdt han forelesninger om naturhistorie, sammenlignende anatomi, fysiologi og medisinsk historie.
Blumenbach regnes som en vesentlig grunnlegger av zoologi og antropologi som vitenskapelige disipliner. Han var av betydning som motstander av preformasjonsteorien, som talsmann for vitalismen og viktig som raseteoretiker hva gjaldt mennesker. I motsetning til den snart framherskende oppfatning om at de fem postulerte menneskerasene hadde oppstått uavhengig av hverandre, var Blumenbach av den oppfatning at alle mennesker har felles opphav. Hovedargumentet hans var at overgangene mellom variantenes egenskaper var så gradvise at det var umulig å trekke faste grenser.
Blumenbach støttet seg på studier av kranier i sine rasestudier, og inndelte menneskeslekten i fem varieteter. Disse var:
Til den kaukasiske varietet regnet han alle européere (utenom finner og samer), vestasiatene helt til Ob, Kaspihavet og Ganges samt de lyse nordafrikanerne. Den mongoliske varietet omfatter nesten alle asiater, med mindre de tilhører kaukasierne eller malayene, videre samer og finner og de nordamerikanske eskimoene. Til den etiopisk varietet hører alle afrikanere med unntak av dem som bor ved nordkysten, og til den amerikanske alle amerikanske indianere, altså hele Amerikas eldre befolkning med unntak av eskimoene. Den malayiske varietet omfatter ifølge Blumenbachs system de oceaniske øyenes befolkning og de innfødte på Marianene, Filippinene, Molukkene og Sundaøyene og i Asia befolkningen på Malakkahalvøya.
Det var Blumenbach som utmyntet begrepet kaukasier om de hvite; han anså at Kaukasus var mennesketns urhjem ettersom mennesker var så vakre der.
Som paleontolog var Blumenbach den første som beskrev ullhåret mammut, ullhåret neshorn og irsk kjempehjort (1799).
Blumenbachs Handbuch der vergleichenden Anatomie und Physiologie (Göttingen 1804, 3. opplag 1824) ble oversatt til nesten alle europeiske språk.
Vestfossen Idrettsforening
Vestfossen Idrettsforening (stiftet 20. januar 1910) er et idrettslag fra Øvre Eiker kommune i Buskerud. Vestfossen IF driver med flere idretter for flere aldersgrupper, og har over 30 lag for barn, ungdom og voksne av begge kjønn bare innenfor fotball. Andre aktiviteter er håndball, turn, tennis og skiidrett. Tove Paule, president i Norges idrettsforbund fra 2007–2011, representerer klubben.
Fotball
Knut Sandengen representerte i 1954 Vestfossen på det norske landslaget.
Paradiplomati
Paradiplomati er internasjonale aktiviteter til områder som ikke er suverene stater, enten det gjelder delstater og regioner eller ikke anerkjente områder og folkegrupper. Avhengige territorier eller delstater i forbundsstater har i enkelte tilfeller opprettet representasjonskontorer i andre land for å fremme sine interesser. Disse kontorene nyter ikke fullverdig diplomatisk status tilsvarende suverene staters ambassader.
Eksempler på slik paradiplomati er den canadiske provinsen Québecs representasjonskontor utenlands, kalt délégation générale, og Færøyenes utenrikstjeneste med sendistovur i Brussel, København, Reykjavík, London og Moskva.
Janette Hargin
Janette Hargin (født 4. oktober 1977 i Huddinge) er en tidligere svensk alpinist.
Allroundalpinisten Hargin debuterte i verdenscupen i sesongen 1998/99. I årene fra 2000 til 2006 oppnådde hun i alt seks plasseringer blnat de 10 beste. 3. februar tok hun sin første (og karrierens eneste) pallplassering i et verdenscuprenn, da hun ble nummer to i kombinasjonen i Åre bak Renate Götschl.
Hargin deltok i to OL og i tre verdensmesterskap. Hennes beste mesterskapsplassering er tolvteplassen i kombinasjonen under OL 2006 i Torino. Etter VM 2007 i Åre avsluttet hun karrieren.
Janettes yngre bror Mattias Hargin er også alpinist.
Wicked!
Wicked! er det tredje studioalbumet til det tyske technobandet Scooter utgitt i 1996.
Álvaro de Castro
Álvaro Xavier de Castro (født 9. november 1878 i Guarda, død 29. juni 1928 Coimbra) var statsminister i Portugal mellom 20. november og 30. november 1920 og igjen fra 18. desember 1923 til 6. juli 1924.
Han var en del av det konstitusjonelle juntaen som styrte i Portugal i tre dager i mai 1915. Han tjente senere som guvernør-general i den portugisiske kolonien Mosambik fra 1915 og frem til 1918. Han var en viktig deltaker i det mislykkede kuppet den 11. januar 1919 som fant sted etter mordet på Portugals tidligere president Sidónio Pais.
Han var medgrunnlegger av Det Nasjonale Rekonstitusjons-partiet som var et konservativt portugisisk politisk parti. Han ble utnevnt til statsminister for en kort periode i november 1920. Han ble senere erstattet som statsminister av den tidligere offiseren Liberato Pinto.
Ábeskojávri
Ábeskojávri ligger 488 meter over havet og har et areal på 282 hektar. Innsjøen er 35 meter på det dypeste.
Ábeskojávri är en klar, oligotrof fjellsjø som savner vegetasjon. Fra de omkringliggende fjellene strømmer bekker og smeltevann til, mens innsjøens vann renner videre gjennom elven Abiskojåkka til innsjøen Torneträsk. Den eneste fiskearten i innsjøen er røye.
Grankorsnebb
Grankorsnebb (Loxia curvirostra) tilhører finkefamilien.
Grankorsnebben er 16 cm og har et vingespenn på 27–30 cm. Grankorsnebben er en stor, tettbygd fink med et tykt, krysset nebb.
Olt (fylke)
Olt er et fylke (județ) i Romania. Det ligger i regionen Valakia. Administrasjonssenteret er byen Slatina. Fylket hadde 436 400 innbyggere ved folketellingen i 2011.
Grankorsnebb
De mørkebrune vingene og stjerten og den fargerike overgumpen er tydelige i flukt. Hannen er rød, med rosa-rød overgump; hunnen er grågrønn med gulgrønn overgump.
Olt (fylke)
Administrativ inndeling
Fylket har to municipiu, seks byer og 93 comună.
Grankorsnebb
Føden består hovedsakelig av granfrø. Grankorsnebben legger som regel egg i februar—mars. Den er vanlig over hele landet hvis frøsettinga er god. Den er en streiffugl.
Westbury
Westbury kan vise til følgende steder:
Pengeskap
Et pengeskap (eller sikkerhetsskap, safe) er et låsbart skap brukt til å sikre penger og andre verdigjenstander mot tyveri, brann og annen skade.
FG Skadeteknikk (tidligere Forsikringsselskapenes Godkjennelsesnevnd) bruker fellesbetegnelsen verdioppbevaringsenhet, og skiller mellom underkategoriene verdiskap og sikkerhetsskap.
Et pengeskap er vanligvis en hul kube eller sylinder, der en av sidene er en dør. Skapet er som oftest med stål ytterside, innenfor det en foring av spesialstål eller betong, gjerne med brannherdig isolasjon.
Lewinodden
Lewinodden er en odde på sørsiden av Isfjorden på Spitsbergen, Svalbard. Lewinodden utgjør den vestligste begrensningen av bukta Russekeila, og ligger 3 km nordøst for Kapp Linné, helt nordvest på Nordenskiöld Land og er en del av Festningen geotopvernområde.
Lewinodden har sitt navn etter gruveingeniøren Arthur Savel Lewin, en norsk gruveeier og utmålsmann med kullgruver på begge sidene av Grønfjorden. Lewin bygde hytter i Russkeila, på neste odde i vest (Kapp Mineral), og lengre sør rundt Kapp Linné. På selve Lewinodden reiste Hvalfangstselskapet Nimrod ei beskjeden hytte i mellomkrigstida, men den forfalt raskt.
The Last Jaws
The Last Jaws (originaltittel: L' Ultimo squalo) er en engelskspråklig italiensk skrekkfilm fra 1981 regissert av Enzo G. Castellari. Hovedrollene spilles av James Franciscus og Vic Morrow. Filmen handler om en hvithai som terroriserer en liten kystby hvor et mesterskap i vindsurfing er like rundt hjørnet.
Mandya (distrikt)
Mandya (kannada: ಮಂಡ್ಯ ಜಿಲ್ಲೆ ) er et distrikt i den indiske delstaten Karnataka. Distriktets hovedstad er Mandya.
The Last Jaws
Den er også kjent under titler som The Last Shark og Great White.
Mandya (distrikt)
Demografi
Ved folketellingen i 2011 var det 1,808,680 innbyggere i distriktet, mot 1,763,705 i 2001. Den urbane befolkningen utgjør 17,08 % av befolkningen.
The Last Jaws
Filmen ble trukket fra amerikanske kino etter kort tid fordi Universal anklaget den for å være en plagiat av Spielbergs Haisommer.
Mandya (distrikt)
Demografi
Barn i alderen 0 til 6 år utgjorde 8,96 % i 2011 mot 11,63 % i 2001. Antallet jenter i den alderen per tusen gutter er 934 i 2011, det samme som i 2001.
The Last Jaws
Handling
Det er sommer og sol, og den lille kystbyen Port Harbor er klar for å arrangere sin årlige konkurranse i vindsurfing. Idyllen blir imidlertid brutalt ødelagt da en blodtørstig hvithai plutselig dukker opp. Siden den lille byen livnærer seg på turisme er styresmaktene lite villing til at hendelsene skal komme ut. En forfatter som har haier som interessefelt og en sjømann bestemmer seg for å tilintetgjøre haien, samtidig som vindsurfing-konkurransen går av stabelen.
USAs okkupasjon av Veracruz
Under den meksikanske borgerkrigen ble flere meksikanere evakuert av sivile amerikanske fiskere. Under en slik evakuering fra byen Tampico hadde fiskerne blitt beskutt av meksikansk militær. Som en reaksjon på dette landsatte USA i første omgang 757 soldater i Veracruz, og invaderte byen. Okkupasjonsstyrkene økte til 3948 soldater på sitt meste. USA trakk seg tilbake den 23. november 1914.
The Last Jaws
Om filmen
Distribusjonen av denne filmen ble stoppet i Nord-Amerika kort tid etter utgivelsen på grunn av påstander om plagiat fra Universal Pictures som vant et søksmål mot filmen. Beskyldningene gikk ut på at den var en kopi av Steven Spielbergs Haisommer fra 1975. Filmen har siden ikke blitt utgitt på video eller vist på TV i USA.
Filmen gjorde det bra på amerikanske kinoer den korte tiden den gikk, og spilte inn 18 millioner dollar på en måned, noe som fikk det til å se ut som om at en her hadde med en av 1980-tallets største kassasuksesser å gjøre. Dette var også hovedårsaken til at Spielberg og Universal Studios trakk filmen for retten med beskyldninger om plagiat.
Philip Daubenspeck
Daubenspeck vant en olympisk bronsemedalje i vannpolo under OL 1932 i Los Angeles. Han var med på det amerikanske laget som kom på tredjeplass bak Ungarn og Tyskland. Han spilte alle fire kampene i OL-turneringen.
Fire år senere, under OL 1936 i Berlin, var han med på det amerikanske vannpololaget som ble utslått etter den innledende runden, han spilte alle tre kampene.
The Last Jaws
Om filmen
AllMovie har gitt den 2,5 av 5 stjerner.
I Norge
Filmen ble ikke satt opp på norske kinoer, men en svensk versjon var tilgjengelig på video på starten av 1980-tallet. Den ble utgitt av det svenske Hem Video Film rundt 1982-83 under tittelen: Jättehajen – Vindsurfarnas skräck I 2008 ble den lansert på DVD i Norge under tittelen The Last Jaws.
I rollene
(utvalg)
Delegasjon (diplomati)
Delegasjon er i diplomatiet en fast utenriksstasjon opprettet for å ivareta forholdet mellom en stat og en mellomstatlig organisasjon eller et sendelag som deltar i forhandlingene i en internasjonal konferanse. Delegasjoner tilsvarer ambassader i utenriksrelasjonene mellom to suverene stater.
Betegnelsen delegasjon benyttes både om et lands faste utenriksstasjon til en internasjonal organisasjon og omvendt om en internasjonal organisasjons diplomatiske representasjon i en stat. Denne typen faste delegasjoner skiller seg fra et lands midlertidige sendelag ved diplomatiske konferanser, bestående av representanter som ivaretar landets interesser eller forestår forhandlinger på vegne av landet og ofte ledet av en høyerestående diplomat, som også kan betegnes delegasjon.
En delegasjon til en internasjonal konferanse, f.eks. sesjoner i ulike FN-organer, blir utnevnt av regjeringen, opptrer som dennes representant på den aktuelle konferansen og kalles også regjeringsdelegasjon. De akkrediteres normalt til den aktuelle konferansen eller internasjonale organisasjonen gjennom et utnevnelsesbrev fra utenriksministeren i landet de representerer. Delegasjoner til internasjonale konferanser består ofte av yrkesdiplomater, politikere, eksperter og representanter for sivilsamfunnets organisasjoner, f.eks. ledere i større organisasjoner som jobber med et relevant saksfelt, og gjerne av en blanding av disse gruppene. I Norge har det vært tradisjon å oppnevne representanter for sivilsamfunnets organisasjoner, f.eks. arbeidslivets parter, større humanitære organisasjoner eller lignende, til slike konferanser siden begynnelsen av 1900-tallet. Medlemmer av denne typen delegasjoner kan i en begrenset utstrekning forstås som diplomatiske utsendinger i den konkrete situasjonen, også delegasjonsmedlemmer som ikke er yrkesdiplomater (men f.eks. politikere). Delegasjon er særlig benyttet for utenriksstasjoner knyttet til FN og dets særorganisasjoner, NATO og regionale organisasjoner som Europarådet og OSSE. Norge har sju delegasjoner til internasjonale organisasjoner. Den europeiske unions utenriksstasjoner i andre stater enn medlemslandene bærer også betegnelsen delegasjon.
Delegasjon benyttes også i paradiplomatisk sammenheng av ikke-suverene enheter. Den canadiske provinsen Québecs representasjonskontor utenlands kalles délégation générale.
Hendrik Gerritsz Pot
Hendrik Gerritsz Pot (født 1580, død 15. oktober 1657) var en nederlandsk kunstmaler. Han levde og malte i Haarlem hvor han var offiser i militsen. Den nederlandske kunstmaleren Frans Hals inkluderte Pot i maleriet «Bankett for offiserene i St. Georgs militskompani», malt om lag 1639, i maleriet er Pot mannen langt til høyre som leser en bok.
Color Line Stadion
Color Line Stadion er den norske fotballklubben sin hjemmebane. Arenaen, som ble åpnet 16. april 2005, ligger i byen Ålesund i Møre og Romsdal.
Color Line Stadion har kunstgress, og anlegget erstattet s gamle bane Kråmyra foran 2005-sesongen. Tilskuerkapasiteten er 10 778, og tilskuerrekorden er 10 903 mot Hamarkameratene den 3. august 2005. Den første kampen ble spilt mot, og det første målet på arenaen ble scoret av Olivier Occean. Den første Aalesundspiller som scoret på banen var Lasse Olsen.
Strøk i FIFA-test
Aalesund FK var ivirige etter å sikre seg FIFAs tostjerners-sertifikat, og få banen godkjent til internasjonale kamper. Det ville bety at det kunne arrangeres internasjonale kamper på Color Line stadion. Men da FIFA inspiserte banen høsten 2006, strøk Color Line i den såkalte «ball-testen». Balltesten går ut på at en rullende fotball blir sendt av gårde med en viss hastighet, og skal stoppe etter et visst antall meter. Etter FIFAs vurderinger rullet ballen litt for langt, og dermed strøk Color Line stadion «FIFA-testen». Begrunnelsen var at friksjonen var for svak. Banen fikk dermed ikke FIFAs godkjennelse. Dekket ble skiftet foran 2008-sesongen, og er nå godkjent.
FactSet Research Systems
FactSet Research Systems (nyse: FDS, nasdaq: FDS) er et finansdata- og programvarefirma med hovedkontor i Norwalk, Connecticut. Firmaet tilgjengeliggjør finansiell informasjon og analyseprogramvare for profesjonelle investorer. FactSet hadde en årlig omsetning på 641 millioner dollar i regnskapsåret 2010.
Forbes har lagt FactSet til i listen kalt «200 Best Small Companies» i 13 år på rad. Firmaet gikk opp 30 plasser i 2009 til 28.-plass. FactSet var også på listen over «The 100 Best Mid-Cap Stocks in America» i 2009. Fortune inkluderte FactSet i listen «100 Best Companies to Work For» for tredje gang i 2011. FactSet har også vært nevnt blant «Best Places to Launch a Career» i Businessweek. I 2010 var FactSet på 17.-plass i «50 Best Places to Work» av Glassdoor.com - dette var firmaets andre år på listen.
Hovedfokusen til FactSet ligger i teknologi og kundebehandling. I tillegg til å kombinere flere hundre forskjellige databaser, utvikler firmaet også sin egen programvare. Firmaet setter klientene i kontakt med lokale konsulenter, 24-timers telefonstøtte og gratis opplæring.
Bloomberg L.P., Thomson Reuters og Capital IQ er blant firmaets hovedkonkurrenter.
Produkter og tjenester
Produkter
FactSet lanserte sin nye analyseplattform den 14. september 2009. Denne plattformen kombinerer funksjoner fra flere systemer, deriblant DIRECTIONS, Marquee og IBCentral. Det nye systemet kombinerer data og analyse, som tidligere var spredt utover forskjellige programmer, i ett grensesnitt.
Programvaren integrerer flere hundre databaser fra flere forskjellige leverandører. Programmene inkluderer firmaanalyse, sammenligning mellom flere firmaer, industrianalyse, filtrering av firmaer, porteføljeanalyse, forebyggende risikoanalyse, alfatesting, optimisering og simulasjon av portefølje, nyheter og kurser i sanntid, i tillegg til verktøy for vurdering og analyse av rentebærende verdipapirer og porteføljer. FactSet er tilgjengelig gjennom trådløse enheter og kan integreres i Microsoft Office.
Proprietært datainnhold
Tjenester
1977-1980: De første årene
FactSet ble grunnlagt av Howard Wille og Charles Snyder i 1978. De begynte sitt samarbeid i 1977 mens de jobbet på Wall Street hos Faulkner, Dawkins and Sullivan.
Normen på slutten av 70-tallet var at klienter kjøpte rådata som programmerere måtte skrive om til et brukervennlig format. Da det ble mer vanlig med datasystemer på den tiden, bestemte Wille og Snyder seg for å lage et datamaskin-basert informasjonsnettverk som kunne levere brukervennlig data direkte til klientene. Til å begynne med, ble informasjonen ofte levert i papirformat med sykkelbud. Det første produktet som ble gitt det nåværende firmanavnet var Company FactSet – et program som kunne generere en firesiders firmaanalyse ved å bruke databasen kalt Value Line.
1990-2000: Overgang til Windows og porteføljeverktøy
FactSet for Windows ble lansert i 1990. Firmaets hovedkvarter ble da også flyttet fra New York til Greenwich i Connecticut.
Det første Europeiske kontoret ble åpnet i London i 1993, etterfulgt av det første asiatiske kontoret i Tokyo i 1995. I juni samme år forandret firmet navn fra FactSet til Factset Research Systems Inc., som en del av forberedelsene til å bli et allmennaksjeselskap. Mot slutten av 1995 hadde firmaet færre enn 400 klienter, men disse klientene inkluderte 84 av de største kapitalforvalterne i USA. Firmaet ble notert på New York Stock Exchange i 1996 med tickeren FDS.
I løpet av 1996 ble Portfolio Management Workstation lansert, som ble etterfulgt det neste året av programmene Economic Analysis og Company Explorer. Produktet ble mer brukervennlig i 1998 da grensesnittet DIRECTIONS ble lansert sammen med Online Assistant, et Internettbasert hjelp- og referanseverktøy. 24-timers telefonstøtte ble introdusert i 1999.
Etter å ha pensjonert seg i mai, 2000, steppet Snyder inn med jevne mellomrom som styreleder inntil september, da Phil Hadley ble valgt som styreleder og konsernsjef.
2000-2009: Videreutvikling av portefølje og sanntidsprodukter
Flere nye produkter ble introdusert i 2000, deriblant Style, Performance and Risk, Data Central og Marquee. I 2004 ble salgsplattformen IBCentral lansert. Firmaet valgte å flytte hovedkvarteret sitt det samme året, og konsoliderte de tre kontorene i Connecticut i Norwalk. Salgstallene gikk over 200 millioner dollar for første gang i 2002, og 500 millioner i 2008. I 2008 anskaffet FactSet databasen WorldScope fra Thomson Reuters, som utvikles og markedsføres som FactSet Fundamentals.
2009-nåtid: Overhaling av grensesnitt og kontinuerlig datautvikling
DIRECTIONS, Marquee og IBCentral ble kombinert i ett enkelt produkt kalt Factset i 2009. Data Explorers ble også integrert det samme året, en funksjon for shorthandel på analyseplattformen.
I mai det samme året var anskaffelsen av Fundamentals-databasen gjennomført, som sikret firmaet tilgang til data siden 1980. I juni anskaffet firmaet Market Metrics, et markedsforskningsfirma basert i USA som fokuserte på spørreundersøkelser i sammenheng med rådgiving og forsikringsprodukter.
Finansiell informasjon
I kvartalet som endte den 31. august 2009, økte omsetningen til 155,5 millioner dollar, opp 1% i forhold til fjoråret. Driftsinntektene for det fjerde kvartalet gikk opp til 54 millioner dollar, som er en økning på 8% i forhold til den samme perioden i regnskapsåret 2008. Driftsmarginen gikk opp til 35%. Nettoinntekten steg 8% til 36,3 millioner dollar. Utvannet resultat per aksje steg til 0,74 dollar, opp 10% fra fjoråret.
Resultatregnskap (alle tall i USD 1.000)
Renteprodukter
Resultatet i andre kvartal, 2010, identifiserte renteprodukter som et vekstområde for FactSet og fastslo at nye ansettelser skulle fokusere på utvidelse av mulighetene innen renteprodukter.
Tilgjengelig data
Firmaet mottar data fra leverandører som Barra, Dow Jones, Russell og Lipper. Siden avtalefestede forhold med tredjeparts leverandører can avsluttes med ett års varsel, prøver firmaet å opprettholde forhold med minst to leverandører for hver type data. Firmaet har i senere tid prøvd å vedlikeholde eller øke tilgjengelig innhold ved å bygge sine egne databaser, eller ved å anskaffe leverandører. FactSet har gjort ti anskaffelser siden 2000 - sju av disse var innholdsleverandører.
Rekruttering
Antall ansatte gikk opp fra 1.934 til 2.962 i regnskapsåret 2009 - en økning på 53%. Antallet i USA økte bare 6%, siden mesteparten av ansettelsene var i utenlandske virksomheter, spesielt i India. Internasjonale ansettelser gikk opp 958 ansettelser til 1.627. De fleste nye ansatte er rekruttert til Consulting and Engineering-avdelingen - mange kommer direkte fra fullført universitetsutdanning. I gjennomsnitt beholder firmaet rundt 90% av sine ansatte.
Nylige anerkjennelser
2011
2010
2009
2008
Jan Arild Snoen
Jan Arild Snoen (født 4. januar 1964) er en norsk skribent, debattant og forfatter.
Liv og virke
Han flyttet fra hjemstedet Toten til Bjølsen i Oslo i 1985. I slutten av 1980-årene var han gruppesekretær for Fremskrittspartiet i Oslo bystyre, formann i Oslo Fremskrittspartis Ungdom og medlem av Sagene-Torshov bydelsutvalg, deretter leder av Fremskrittspartiets Utredningsinstitutt 1988–1992. Snoen var formann i St. Hanshaugen Fremskrittsparti da han meldte seg ut av partiet i etterkant av landsmøtet i 1994. I årene som fulgte, var han medlem av FRIdemokratene, før han meldte seg inn i Høyre i slutten av 1990-årene. Snoen meldte seg ut av Høyre i 2016.
Han har utgitt flere debattbøker, var redaktør i det liberalistiske tidsskriftet Ideer om frihet 1993–2000 og har skrevet i tidsskrifter som Samtiden og magasinet MEMO. Han har også vært tilknyttet analyseselskapet Econ Analyse AS og den liberale tankesmien Civita. Han er visepresident i den proamerikanske foreningen Monticello Society. Snoen var journalist i det konservative tidsskriftet Minerva og fokuserer spesielt på amerikansk politikk og mediekritikk, særlig av hvordan amerikansk politikk dekkes i norske medier.
I 2001 utgav Snoen boken Kong Carl: En uautorisert biografi om Carl I. Hagen sammen med Jan Ove Ekeberg på Kagge Forlag. Boken gir et kritisk blikk på Carl I. Hagen og Fremskrittspartiet. I 2004 utgav han boken Åpen verden – et forsvar for globaliseringen sammen med Paul Chaffey, Nils Petter Gleditsch, Håvard Hegre, Mikael F. Sandström og Henrik Syse på forlaget Civita AS. I 2022 flagget han et tydelig standpunkt i narkotikadebatten med boken Legaliser - nå!, utgitt på Dreyers forlag.
Jan Arild Snoen er siden 1993 gift med tidligere stortingsrepresentant Ellen Chr. Christiansen.
Martin Hindorff
Martin Leonard Hindorff (født 30. mars 1897 i Nyköping, død 5. mars 1969 i Stockholm) var en svensk seiler som deltok i flere olympiske leker; 1932 i Los Angeles, 1936 i Berlin, 1948 i London og 1952 i Helsingfors.
Hindorff ble olympisk mester i seiling under OL 1932 i Los Angeles. Han var med på den svenske båten «Bissbi» som vant i 6-meterklassen.
Fire år senere, under OL 1936 i Berlin var han med på den svenske båten «May Be» som kom på tredjeplass i 6-metersklassen bak den britiske båten «Lalage» og «Lully II» fra Norge. Seilingene ble avviklet utenfor Kiel i perioden 4. til 12. august 1936. Mannskapet på «May Be» besto av Hindorff, Sven Salén, Lennart Ekdahl, Torsten Lord og Dagmar Salén.
Under sommer-OL 1948 i London vant han sin andre olympiske bronsemedalje i seiling med «Ali Baba II» i 6-metersklassen. Fire år senere, under Sommer-OL 1952 i Helsingfors kom han på fjerdeplass med «May Be» i 6-metersklassen
Langkjøring
Langkjøring er en aerob treningsmetode i forbindelse med utvikling av fysisk utholdenhet. Det er vanlig å skille mellom vanlig langkjøring og hurtig langkjøring, en metode med kortere arbeidstid og høyere tempo. Treningsmetoden langkjøring kommer under «kontinuerlig arbeid», i motsetning til «intervall-arbeid».
Om metoden langkjøring
Langkjøring er som navnet tilsier en treningsmetode som krever en viss varighet, det kan være fra ca. 30 minutter til flere timer. Intensiteten på trening av langkjøring skal være forholdsvis lett, og pratetempo er anbefalt, det vil si et tempo hvor man fortsatt kan holde en samtale. Et slikt tempo tilsier en arbeidspuls på 55 % til 85 % av utøverens maksimale hjertefrekvens. Langkjøring kan utføres på sykkel, langrenn og som svømming, men forbindes oftest med løping. Underlaget bør være forholdsvis flatt og jevnt, og dersom terrenget blir for kupert bør gjerne farten reduseres i motbakker, siden det er gunstig å holde hjertefrekvensen forholdsvis stabil gjennom økten.
Om metoden hurtig langkjøring
Hurtig langkjøring gjennomføres med markert høyere intensitet enn vanlig langkjøring, her vil arbeidsvarigheten kunne være fra 10 minutter til i overkant av en time. Intensiteten skal være høy, med en arbeidspuls på 85 % til 95 % av utøverens maksimale hjertefrekvens. Hurtig langkjøring kan utføres på sykkel, langrenn og som svømming, men forbindes oftest med løping. Underlaget bør være forholdsvis flatt og jevnt, og kupert terreng er lite egnet for hurtig langkjøring.
Treningens mål
Målet med langkjøring er å øke kroppens aerobe kapasitet, det vil si evnen til å være i aktivitet over lengre tid med relativ høy intensitet. Denne typen trening vil over tid øke kroppens maksimale oksygenopptak, heve den anaerobe terskel, øke hjertets slagvolum, styrke hjertets slagkraft, redusere hvilepuls og effektivisere lungeventilasjon. Antall kapillarårer rundt muskelfibrene vil øke, kroppens muskelfibrer blir mer utholdende og mitokondriene øker i antall og størrelse. Kroppens evne til å forbrenne fett og karbohydrater blir også bedre. I tillegg blir personens motivasjon til ytterligere trening bedre, og viljen til å presse seg blir sterkere. Utføres bevegelsene riktig i treningen vil også bevegelsesteknikken blir bedre og mer effektiv.
Den rolige formen for langkjøring er godt egnet til fettforbrenning, da lav intensitet over lengre tid vil stimulere kroppen til forbrenning av fett. Er målet for treningen fettforbrenning kan det være gunstig å gå, eller jogge i de tyngre delene av treningsøkten, for å holde intensiteten nede og dermed kunne holde på lenger. Varighet ved denne typen trening bør være minst 40 minutter og kan vare opptil flere timer.
Juan Ignacio Cirac Sasturain
Juan Ignacio Cirac Sasturain (født 11. oktober 1965 i Manresa, Catalonia, Spania) er en kjent spansk fysiker.
Cirac er en av pionerene innenfor databehandling og informasjonsteori og han er en av de mest berømte spanske fysikerne. Cirac ble uteksaminert fra Complutense universitetet i Madrid i 1988 og han flyttet deretter til USA i 1991 for å jobbe som vitenskapsmann og han begynte å arbeide med astrofysikk i University of Colorado i Boulder. Mellom 1991 og 1996 arbeidet han med Fakultet for kjemi som var en del av Universitetet i Castilla-La Mancha i Spania. Juan Ignacio Cirac har gjort flere nyskapende oppfinnelser innen fysikk. Han har også publisert mer enn 300 artikler i fagtidsskrifter, og er en av de mest siterte forfatterne innenfor sitt forskningsfelt. Cirac har blitt tildelt flere utmerkelser fra flere land, blant annet Fyrsten av Asturias' pris for naturvitenskap og teknologi, som han mottok i 2006 og Wolfprisen i fysikk, som han mottok i 2013.
Universidad del Este
Universidad del Este (forkortet UNE) er et privat, sekulært og ikke-kommersielt universitet i Carolina i Puerto Rico, som er en del av USA. Det er det eldste universitetet innenfor universitetsystemet Ana G. Mendez University System, som også inkluderer Universidad del Turabo og Universidad Metropolitana. UNE i Carolina er integrert med seks andre campuser.
Universidad del Este ble grunnlagt i 1949.
Lærestedene og de viktigste skolene og fakultetene i universitetssystemet er:
Ved universitetet var det 10 366 studenter og 439 vitenskapelig ansatte i 2006. Studenttallet er økende. Samme år var skolepengene US$ 4 022 for alle studenter. Skolepengene er like ved alle campuser i hele Ana G. Mendez Universitetssystem. Studiene gis opp til mastergradsnivå. 60-65 % av studentene er kvinner, og dette endrer seg lite over tid. Om lag 40% av studentene studerer på campus, resten deltar enten i etter- og videreutdanning (Programma Ahora), eller studerer på et av de lokale undervisningssentrene.
Writtle
Writtle er en landsby og verdslig sogn i Essex, England. Den ligger 1,6 km rett vest for byen Chelmsford, og hører også til distriktet Chelmsford. Landsbyen har en tradisjonell landsbypark med andedam i sentrum og en normannisk kirke. Den ble en gang beskrevet som «en av de elskeligste landsbyer i England med et henrivende mangfold av gamle småhus.»
I henhold til folketellingen av 2001 hadde landsbyen en befolkning på 5 632, et antall som minsket noe fram til folketellingen i 2011 på 5 383 innbyggere.
Historie
I landsbyen ligger lærestedet Writtle College, et av Storbritannias eldste (etablert 1893) landbaserte universitetshøyskoler (university college), og partnerinstitusjon med Universitetet i Essex. På dens eiendom var det en gang en kongelig jakthytte, senere i eie av familiene De Brus og De Bohun. Av den grunn har det vært foreslått at Writtle er fødestedet til Robert the Bruce, senere konge av Skottland, tilsvarende også hans far Robert Bruce, jarl av Carrick og 6. lord av Annandale, skjønt selv om tilknytningen er ubestridt, er fødestedet omdiskutert.
Stedet er nevnt i Domesday Book for 1086. Kirken er fra normannertiden, og landsbyen har en tradisjonell landsbypark med andedam i sentrum. I dag er landsbyen vert for den årlige sørlige musikkfestivalen V (også kalt for V Fest eller VF)innenfor marken av Comyn's Hylands Park. «V» står for Virgin Group da hendelsen er støttet av Virgin Media.
Liste over byer i Ukraina
Dette er en komplett liste over byer i Ukraina. Den 1. januar 2010 var det 459 byer (Ukrainsk: місто, misto) i Ukraina. Bystatus kan tildeles gjennom vedtak i Verkhovna Rada, som er landets nasjonalforsamling. Steder som har for lav befolkning til å regnes tildels bystatus regnes som landsbyer (Ukrainsk: село, selo).
Jotunheim
Jotunheim er jotnenes verden i den norrøne kosmologien, men inneholder et vell av vetter som ikke nødvendigvis bare er jotner. Flere av Edda-diktene (Voluspå, Skirnismål og Trymskvida) henviser til Jotunheim som jotnenes hjemsted. Enkelte norrøne skalder henviser også til stedet i sine kvad. Den er klart adskilt fra Åsgard og Midgard med elver og en jernskog, og regnes som en av De ni verdener. I Jotunheim finnes også en borg som kalles Utgard, beskrevet i Edda-diktningen om Tor og Utgards-Loke.
Liste over byer i Ukraina
Før Den russiske revolusjonen var bystatus tildelt av høyadelsmenn som kunne gi rettigheter som henholdsvis misto eller selo. Byer hadde da et visst indre selvstyre og byprivileger. Her er en liste over byer med folketall for 2021 sammenlignet med 2001. Folketallet for Tsjornobyl er et uoffisielt anslag.
Byer i Ukraina
Byer med særlig juridisk status vises med navn i kursiv.
Fernpasset
Fernpasset er et fjellpass i den østerrikske delstaten Tirol. Passet er en viktig forbindelse mellom Inndalen og Tyskland. Allerede romerne bygget veien Via Claudia Augusta fra Trento til Augsburg gjennom Alpene via Reschen- og Fernpasset. Også i middelalderen var Fernpasset ofte det foretrukne alternativet til Arlbergpasset. I dag er Fernpasset et av det mest trafikkerte passene i Øst-Alpene.
Det tyrolske området som ligger nordvest for passet (distriktet Reutte med bl.a. Lechtal), kalles Außerfern, dvs. «bortenfor Fern[passet]». Denne delen av Tirol drenerer nordover, mens nesten hele resten hører til Inns tilsigsfelt.
I nærhet av Fernpasset ligger også fjellgruppen Wetterstein med bl.a. Tysklands høyeste fjelltopp, Zugspitze.
Dhankuta (distrikt)
Dhankuta distrikt ligger i Østregionen, Kosi Sone. I vest og sør grenser det mot Udayapur, i vest mot nord mot Bhojpur, i nord mot Sankhuwasabha, i nordøst mot Terhathum, i sørøst mot Panchthar, den østligste delen av sørgrensa går mot Morang, og den vestligste delen av sørgrensa går mot  Sunsari.
Fylkesvei 253
Fylkesvei 253 går mellom Jorekstad og Vingnes i Lillehammer.
Dhankuta (distrikt)
Dhankuta reknes til åsdistriktene.
Fylkesvei 253
Før 1. januar 2010 var veien riksvei, etter at regionsreformen trådte i kraft har den status som fylkesvei.
Dhankuta (distrikt)
Hovedstad i distriktet er Dhankuta, som i 2005 var anslått til å ha 22 085 innbyggere.
Distriktet har 35 distriktsutviklingskomiteer og 1 bykommune.
Fra folketellinga i 1991 til 2001 gikk gruppa andre religioner opp fra 22,3 % til 36,7 %, buddhisme vokste med 7,7 %, mens hinduisme sank fra 71,7 % til 47,5 %. Dette er et uttrykk for den nasjonale og politiske oppvåkninga blant kirat-folket limbu i distriktet, som dyrker sin egen gamle religion kiranti.
Kurdisk Kulturforum i Hordaland
Kurdisk kulturforum i Hordaland ble opprettet den 25. februar 1986 av kurdere fra de ulike deler av Kurdistan. Kurdisk Kulturforum ble opprettet etter initiativ fra Haci Akman. Forumet er partipolitisk uavhengig, og ønsker å være en organisasjon for kurdere på tvers av nasjonale, politiske og religiøse ulikheter. Organisasjonen fokuserer på mange forskjellige områder, blant annet kultur og politikk.
Ivan Bjakov
Ivan Ivanovitsj Bjakov (russisk: Иван Иванович Бяков; født 21. september 1944, død 4. november 2009) var en sovjetisk skiskytter som deltok i de olympiske vinterleker 1972 i Sapporo og 1976 i Innsbruck.
Bjakov ble olympisk mester i skiskyting under vinter-OL 1972 i Sapporo. Han var med på det sovjetiske stafettlaget som vant 4 x 7,5 km stafett for menn, foran Finland og Øst-Tyskland. De andre på laget var Aleksandr Tikhonov, Rinnat Safin og Viktor Mamatov.
Fire år senere, under vinter-OL 1976 i Innsbruck vant han en ny gullmedalje i skiskyting, sammen med Aleksandr Jelisarov, Nikolaj Kruglov og Aleksandr Tikhonov vant han 4 x 7,5 km stafett foran Finland og Øst-Tyskland.
Slains Castle
Slains Castle er en av to festninger som ligger i samme område i Skottland.
Første festning
Den eldste festningen som er fra 1200-tallet ligger i nærheten av Cruden Bay i Aberdeenshire i Skottland med utsikt ut over Nordsjøen. Festningen tilhørte først familien Comyn, bitre fiender av Bruce-familien, men etter at John Comyn (røde) ble drept av Robert Bruce i 1306, og faren (John Comyn (sorte)) ble beseiret i slaget ved Inverurie (1308) ble deres eiendommer, herunder også Slains Castle ekspropriert og gitt videre til Hays-klanen av Errol. Disse var fjerne slektninger av Comyn.
Festningen ble et sete for familien Errolls inntil det sprengt i stykker av kong Jakob I av Skottland som straff for deres andel i 1597-konspirasjonen ledet av jarlen av Huntly mot kongen.
Jacob von der Lippe
Jacob von der Lippe (født 1797, død 1878) var født i Bergen, og etter å ha blitt cand. theol. var han flere steder kapellan, prest, prost og til sist biskop i Kristiansand 1841–1875.
Von der Lippe var politisk aktiv, bl.a. stortingsrepresentant, lagtingspresident og medlem av en rekke offentlige komiteer og kommisjoner. Han var også ordfører i Kristiansand.
Von der Lippe var sønn til kjøpmann Gerhard von der Lippe (1776 – 1830), Bergen, og ektefellen Antonette U. født Dietrichson (død 1801). Gerhards far, Jacob von der Lippe (død 1804), var prest ved Solum kirke i 33 år, og i sitt tredje ekteskap gift med Wenche Dishington (død 1780) som var enke etter skipperen Henrich Ibsen, dikteren Henrik Ibsens oldefar.
Jacob von der Lippe var gift med Ingeborg Erichsen (død 1880) som var datterdatter til biskop Johan Nordahl Brun (død 1816). Blant Jacobs og Ingeborgs barnebarn er Antonette (Nette) T. Cappelen født von der Lippe (død 1934) som var gift med Didrik (Diddi) Cappelen (død 1941), Skien.
Von der Lippes gate i Oslo er oppkalt etter biskop Jacob von der Lippe.
Baron Waqa
Baron Divavesi Waqa (født 31. januar 1959 i Boe i Nauru) er en naurisk politiker som var Naurus president fra 11. juni 2013 til 27. august 2019.
Liv og virke
Waqa har bachelorgrad fra University of the South Pacific og mastergrad fra Monash University – Clayton.
Waqa ble valgt inn i parlamentet i valget mai 2003, sammen med blant annet Kinza Clodumar, fra valgkretsen Boe. Under Ludwig Scotty var Waqa innenriks- og utdanningsminister, men måtte gå av da Scottys regjering ble offer for et mistillitsforslag fra René Harris. Han forble imidlertid medlem av parlamentet.
23. april 2004 protesterte Waqa, sammen med Kieren Keke, David Adeang og Fabian Ribauw på den internasjonale flyplassen i Yaren, mot regjeringens politikk angående de afghanske asylsøkerne i den australske flyktningleiren. Alle fire fikk trusler om opptil 14 års fengsel på grunn av deltagelsen. Anklagene ble imidlertid droppet, og Ludwig Scotty ble gjenvalgt som president 22. juni samme år. Waqa ble da utdanningsminister.
I 2013 ble Waqa valgt til president av parlamentet. Han vant valget med 13 stemmer mot 5 for Roland Kun. I januar 2014 overlevde han et mistillitsforslag som ble fremmet etter at regjeringen hans utviste den eneste dommeren som bodde på øya og nektet å gi visum til høyesterettsjustitiarius. De to dommerne var australske. Waqa ble gjenvalgt til parlamentet i 2016 og ble innsatt som president for en ny treårsperiode.
Waqa tapte sitt sete i parlamentet i valget 24. august 2019. Han ble 27. juli 2019 etterfulgt i presidentembetet av Lionel Aingimea.
Ved et statsbesøk av Republikken Kinas president Tsai Ing-wen i mars 2019 ble Waqa tildelt storbånd av Den strålende jades orden.
Lopra
Lopra (foreldet dansk skrivemåte: Lobra) er en bygd på Færøyene. Den ligger innerst i Lopransfjørður, en fjordarm av Vágsfjørður, på Suðuroy. Lopra ligger i Sumbiar kommuna. Den 1. januar 2021 hadde Lopra 83 innbyggere.
Lopra ble grunnlagt som en niðursetubygd av nybyggere fra Sumba i 1834. Det lå også en hvalfangststasjon på stedet. På 1800-tallet var storhvalfangst ved Færøyene av økonomisk betydning. Hvalfangtstasjonen i Lopra ble nedlagt i 1953. Siden 1950-årene har Lopra vært en fiskerihavn med fiskemottak. I siste halvdel av 1900-tallet stod seriegründeren Jákup Joensen for en del av denne virksomheten.
Havnen i Lopra var utgangspunkt for prøveboringer etter olje på færøysk sokkel i 1980- og 1990-årene, men ingen funn viste seg å være drivverdige.
Nabobygdene Lopra og Akrar har en felles menighetskirke på Leiti.
Aide-mémoire
Aide-mémoire eller pro memoria eller memorandum er i diplomatiet et notat som overleveres etter at en sak er tatt opp muntlig av representanter for to stater. Notatet inneholder de punkter samtalen har tatt opp og er uten formaliteter som adressat, hilsning og underskrift.
Utviklingspsykologi
Utviklingspsykologi sikter mot å forstå barns psykologiske utvikling i et biologisk, sosialt og kulturelt perspektiv. Psykologisk vitenskap som handler om barns oppførsel, deres mentale prosesser og sjelelige opplevelser kalles også barnepsykologi.
Utviklingspsykologiens målsetting er å knytte endringer i atferd og egenskaper til alder. Det er mulig å se et hvilket som helst psykologisk fenomen i en utviklingspsykologisk ramme. Forutsetningen er at fenomenets utviklingshistorie belyses. Det som avgrenser utviklingspsykologien fra andre deler av psykologien, er altså ikke hvilke fenomener som studeres, men måten de studeres på.
Utviklingen fra fødsel til voksen ble for en stor del ignorert gjennom mye av historien. Barn ble ofte ansett som små versjoner av voksne (jfr. Pieter Brueghels maleriske skildringer av samtidens landsbyliv). Et eksempel fra opplysningstiden på filosofens tanker om barn, læring og utvikling finnes i Rousseaus kjente skildring: Émile. Det ble gitt liten oppmerksomhet at barns kognitive evner, språkbruk og fysisk vekst endret seg med stigende levealder. Interesse for feltet barns utvikling begynte å ta fart i det 20. århundre, til å begynne med gjerne med fokus på abnorm atferd.
Stadier i barns utvikling
Utviklingspsykologien omhandler menneskets utvikling fra unnfangelse til død og inneholder en rekke teorier, blant annet den utbredte Eriksons åtte aldre.
Utviklingspsykologien anvender de samme metoder som anvendes ellers i psykologi.Men fordi utviklingspsykologien har som målsetting å relatere endringer i atferd, evner, trekk, eller egenskaper til alder, er utviklingspsykologiske undersøkelser ofte lagt opp som enten tverrsnittsundersøkelser ( kryss- seksjonelle undersøkleser), langsgående undersøkelser eller retrospektive undersøkelser.
Sigmund Freud
Sigmund Freud la vekt på betydningen av opplevelser i barndommen og erfaringer, med et nesten eksklusivt fokus på mentale forstyrrelser framfor fungering.
Freud beskrev barns utvikling som en serie psykoseksuelle stadier. I «Three Essays on Sexuality» (1915) kalte Freud disse stadier oral, anal, fallisk, latensperiode og genital. Hvert stadium involverer tilfredsstillelse av libidal lyst og kan senere spille en rolle i voksenpersonlighet.
Erik Erikson
Erik Erikson fremsatte også en teori med utviklingsstadier, men hans teori omfattet utvikling gjennom hele det menneskelige livsløp. Erikson trodde at hvert utviklingsstadium er fokusert på å overkomme en konflikt. Suksess eller nederlag i konflikter kan påvirke generell funksjonering.
Jean Piaget
Jean Piaget foreslo at barn tenker forskjellig fra voksne og foreslo en teori for stadier i kognitiv utvikling. Han var den første til å oppdage at barn spiller en aktiv rolle i å tilegne seg kunnskap om verden omkring seg.
Glob er ifølge Piaget et forstadium til å forstå ting som enkeltfenomener. Ordet er det samme som i globus som innebærer noe kuleformet. For eksempel er forstadiet til begrepet «mamma», glob-en: «Varme, lukter, lyder, varmt og søtt i munnen, godt i magen, vekk med det kalde ekle og en god følelse etter å ha hylt litt.» Globen blir etterhvert spesifisert slik at «mamma» blir en person, med mat, bleieskift osv.
Atferdsteorier
Atferdsteorier for utvikling fokuserer på hvordan miljø påvirker atferd og er basert på teorier av Watson, Pavlov og Skinner. Disse teorier tar bare opp observerbar atferd. Utvikling er ansett som reaksjon på belønning, straff, stimuli og forsterkning.
Tilknytningsteorier
Det foregår mye forskning på barns sosiale utvikling. John Bowlby fremsatte en av de tidligste teorier om sosial utvikling. Bowlby trodde at tidlige forhold til omsorgspersoner spiller en avgjørende rolle i barnets utvikling og fortsetter å influere på sosiale relasjoner gjennom hele livet.